LidanRubinov/Halacha-QA huggingface dataset:
שאלה: ספק בבישול גוי: לאשכנזים - בביתנו אשה לא יהודיה. אנחנו מדליקים גז לצורך בישול. היא יודעת שלא להתערב בענייני בישול אלא שראיתיה במשחקת עם הגז וייתכן שהוא נכבה תוך כדי וכנראה שהיא הדליקה מחדש. האם זה אוסר את המאכל? את הכלי? את שאר הכלים בבית (שהרי יכול להיות שהיה מקרה דומה עם כלי אחר)? האם זה משנה אם המאכל היה היה חצי מוכן? ב
תשובה: וברכת ד' לפי הדברים נראה שאין זה ודאי אלא ספק, ובכל ספק דרבנן לא אוסרים. אם היה ודאי הדלקת אש של הנכרית, אין אוכלים את המאכל, ואילו לגבי הכלים בכל ספק (כגון: משרתת) אפשר להקל. במאכל שכבר מבושל כשליש בשולו ואפשר לאוכלו (בדוחק) אין איסור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אמירת תהילים בין ישתבח ויוצר אור: ראיתי תשובה באתר, שמותר להגיד קורבנות בין ישתבח ויוצר אור. האם מותר להגיד גם פרקי תהילים אחרים (למשל למי שגומר תהילים כל חודש)?
תשובה: אם קורה שאדם סיים את ישתבח ועדיין החזן לא הגיע לברכת ישתבח, יכול לומר פרקי תהילים. הרב חיים כץ
שאלה: הפסקה באמצע לימודים אקדמאיים : כבוד הרב יש לי דילמה מאוד קשה וחשובה ואני מאוד אשמח אם תוכל לסייע לי. אני כמעט בת 24, חוזרת בתשובה כשנה וחצי, סטודנטית לתואר בן 4 שנים. סיימתי שנתיים מהתואר. (אני שומרת שבת, קוראת בבוקר:ברכות שחר,תורה,שמע וברכותיה, עמידה והתחלתי לסירוגין בשמירת צניעות) התואר שלי הוא תואר מאוד תובעני ואני מרגישה שבשנה האחרונה אני לא מתקדמת בקצב מספק וראוי, אני מרגישה שאני כבר די עומדת במקום, וזאת מכיוון שפשוט אין לי מספיק זמן ואנרגיה עקב דרישות הלימודים האקדמאיים. יש כ"כ הרבה ידע ואפילו הלכות בסיסיות שאני לא יודעת (התחלתי לקרוא קיצור שולחן ערוך), כ"כ הרבה ידע בסיסי מתחומים שונים ביהדות שחסר לי. לכן אני שוקלת לקחת הפסקה מהתואר לחצי שנה כדי ללמוד באיזושהי מדרשה בירושלים, ולאחר מכן לחזור ללימודי התואר. רציתי לבקש את עצתך, המון
תשובה: ב"ה לך. אני מאוד מבין אותך. את כל כך רוצה להתקדם, כל כך רוצה להרגיש התעלות רוחנית, להרגיש שאת עוברת שינוי בחיים, והנה באים הלימודים האלו ועוצרים אותך כל כך. זה ממש ממש קשה. מצד שני גם לעזוב את הלימודים באמצע זה לא פשוט. הרי בסופו של דבר חבל מאוד שלא תגמרי את מה שהתחלת כבר ללמוד, בפרט שאת לומדת אותו כל כך הרבה זמן, ולכן הדבר הזה דורש שיקול עדין ומתאים לך, לראות איך עושים ומה בדרך הטובה ביותר. לפעמים אנשים מתרגלים לדברים מסויימים שמקדמים אותם, ולא תמיד מספיק חושבים על כך שיש עוד דרכים של התקדמות, ועוד דברים שאפשר לעשות כדי להתקדם. ולכן במצבים של הנתגשות בין כוחות ובין דברים הדרך הנכונה היא למצוא את הדרך לשלב בין הדברים, ועם יצירתיות לא להפסיד אף אחד מהדברים החשובים. לשם כך, חשוב מאוד שתשבי עם מישהי או מישהו ויחד תבנו תכנית למידה והתקדמות, עם הגדרת הזמנים, וכך תוכלי להתמסר לשני הדברים. אינני יודע איך התקדמת רוחנית, ועם מי יש לך קשרים, ואילו אפשרויות קיימות לפנייך, ואשמח מאוד אם תוכלי לשלוח לי דברים אלו ובעזרת ה' יהיה נפלא. אם תרצי תוכלי ליצור עימי קשר דרך האימייל שלי, ואשתדל לעזור לך עוד במה שאוכל רבה הרב יצחק גרינבלט Zahig1 gmail
שאלה: מי שברך ויום זיכרון: שתי שאלות נקודתיות: 1. כשהבעל עולה לתורה וב"מי שברך" מזכירים את אשתו- האם מזכירים את שם אימה או את שם אביה? דהיינו- פלונית בת אלמוני או פלונית בת אלמונית? 2. יורצייט- האם מיום הקבורה או מיום הפטירה? אלי
תשובה: 1. נהוג להזכיר את שם אביה. רק במי שברך לחולים מזכירים את שם האם. 2. יארצייט הוא ביום הפטירה. לפעמים בשנה הראשונה, אם יש הבדל רב בין יום הפטירה לקבורה, מציינים את יום הקבורה בכדי שלא יחשבו שהסתיימה שנת האבל שהיא נמנית מיום הקבורה.
שאלה: צומת גידין: לרב בכשרות מהדרין של הרבנות המקומית, האם השחיטה של העופות היא לפי כל כללי הלכה? מעיון בתשובות קודמות הבנתי שצומת הגידין לדוגמא, נבדקת אבל לא ע"י חיתוך? האפשר? אני חוזר בתשובה מזה כמה שנים. תחושתי אינה טובה, נראה לי כחסר ידע תורני, שיש פה מערכת שווקית משומנת המעלה את מחיר העוף בשם הכשרויות הפרטיות המהודרות. האם אני צודק? או שעלי לקנות עוף בהשגחה פרטית מהודרת?
תשובה: ב"ה שמחתי על השאלה, ועל הרצון להקפיד על כשרות טובה. אין ספק שגוף שנותן כשרות מהודרת מקפיד על כל ההלכות, וכלל תלמודי הוא שעד אחד נאמן באיסורים, ולכן כשרות שאומרת שהדבר מהודר ודאי שאפשר לסמוך עליה. יחד עם זה, אדם שמשתדל להדר במצוות, ומשתדל להתקרב אל ה' בכל מה שהוא עושה, משתדל גם להשקיע כסף כדי לקנות דברים בכשרות יותר מהודרת. לכל ארגון כשרות ישנם כללים הלכתיים. הרב שפוסק בעניין מחליט על איזה שיטות לסמוך לפי ההלכה, ובמה חשוב להחמיר, וכל ארגון הולך לפי הרב שלו. בכשרויות הידועות כמהודרות יותר, מקפידים על יותר דברים הנתונים במחלוקת, ולכן כדאי להשקיע בכך. כמובן שאין בכך חיוב, וכל אחד יעשה את השיקול שלו. חשוב לא להיכנס ללשון הרע בכל התחום הזה, שבכך אנו במקום להדר ולהתקדם, אנו נופלים ברשתו של יצר הרע שמושך את האדם לחטא לשון הרע ושאר דברים לא טובים. אשמח להיות בקשר ולעזור בכל מה שאוכל, בתשובות ובהכוונה הרב יצחק גרינבלט zahig1 gmail.com
שאלה: תפילה לבורא כנגד "להיות שמח בחלקך" : לאחרונה עסקה בי השאלה, איך אדם יכול לבקש דבר בתפילה אם מצפים ממנו להיות שמח בחלקו. אני מדבר על בקשות אישיות, בריאות פרנסה וכדומה - הרי לפי הבנתי להיות שמח בחלקי זה אומר שעלי לקבל את כל מה שהשם נותן לי באהבה, לטוב ולרע ואפילו אם זה ייסורים, בוודאי זה לטובה כי זה לצורך התעוררות או תיקון וכו, אז מחובתי להיות שמח גם בזה כי זה רצון השם ומה שהשם עושה הוא טוב ועלי להיות שמח - מכך משתמע שאם אני מתפלל לבורא על חסרון שיש לי או בי אז אני לא שמח בחלקי. אדם שהוא חולה יכול להתפלל לרפואתו או להיות שמח בחלקו - אנא עזור לי אם הסתירה הזאת
תשובה: : הקב"ה חפץ לתת רק טוב לכולם בכל מצב. יש מצבים מסובכים שבהם הקב"ה כדי לקדם את העולם מצמצם את הטוב וכך העולם מתעלה. אולם אם אדם בעבודת התפלה זוכה להעלות הרצון שלו והשגת הטוב על ידי התפלה אם כן אין צורך שהקב"ה יצמצם את טובו. אנו שמחים בחלקנו על מה שנתן לנו הקב"ה בהווה. אנו מתפללים לגאולת העולם ולהבאתו למצב שניתן לתת בו ברכה ללא צימצומים. גם אנו חלק מגאולת העולם ובכלל גאולת ירושלים העולם גם אנו נזכה לשפע ללא צימצומים וללא פגיעה ביכולת ההתעלות הרוחנית שלנו.
שאלה: ברכה אחרי תאונה: לפני שבועיים עברתי תאונת דרכים ובחסדי שמיים יצאנו שלמים מהאוטו. מאחר וזה היה בכביש ראשי, יום לאחר התאונה כבר עברתי פעמיים באותו מקום. 1. בפעם הראשונה כשעברתי במקום, מההתרגשות בירכתי בשם ומלכות ברוך שעשה לנו, במקום לי.האם יצאתי ידי חובת הברכה? 2. מאחר ואני עוברת פעמיים ביום באותו מקום האם עלי לברך ברוך שעשה לי נס בשם ומלכות, פעם בכמה זמן, או שמא עלי לומר בלי שם ומלכות, או לא לומר כלל? ישועות ונחמות!
תשובה: דין ברכת שעשה לי נס במקום הזה תלוי בפרטי המעשה, ועקרונית אם המציאות היתה שסכנת המוות היתה וודאית יש לברך את הברכה אולם אם הסכנה לא היתה כזו אין לברך, ואפשר לברך בלי שם ומלכות כלומר: ברוך שעשה וכו'. והדבר תלוי באופי התאונה ובמידת הסיכון. גם אם מצד הדין יש לברך מברכים רק אם עברו 30 יום או יותר מהפעם האחרונה שראו את מקום התאונה. (30 יום חוץ מהיום שראה בפעם האחרונה וחוץ מהיום שעומד בו עכשיו). למעשה גם אם אין לברך את הברכה יש להודות לרבש"ע על הנס וזה לשון המשנה ברורה (ריח לב): "כתבו האחרונים מי שנעשה לו נס יש לו להפריש לצדקה כפי השגת ידו ויחלק ללומדי תורה ויאמר הריני נותן זה לצדקה ויהי רצון שיהא נחשב במקום שהייתי חייב בזמן המקדש וראוי לומר פרשת וטוב וראוי לו לתקן איזה צרכי רבים בעיר  תרומות לצורך הכלל  ובכל שנה ביום הזה יתבודד להודות לה' יתברך ולשמוח ולספר חסדו". בהזדמנות זו כדאי גם להתחזק בענין שמירת חוקי התנועה והנהיגה הזהירה והנכונה.
שאלה: ביטול בשר בחלב: הרב, אני מבקש לשאול שאלה שמטרידה אותי. ידועים דברי הגמ (חולין קח.) והשו"ע (יו"ד צב, א) על כזית בשר שנפל לקדרה של חלב, שאם הוציא את הבשר בעוד שהקדרה רותחת ניתן לשער בטעם ואם הוציא רק אחרי שנחה לא ניתן לשער בטעם (ולמ"ד מין במינו אינו בטל, אינו בטל כלל) משום שפלט חלב של איסור. להלכה מבואר ברמ"א שאין לכך נ"מ בימינו משום שבכ"מ משערים בשישים ולא בטעימה, ומין במינו בטל. רציתי לשאול, ממה נפשך: אם מסתכלים על הקדרה כולה ומגדירים שאין כאן בשר-בחלב שאוסר (כי אין זו דרך בישול), הרי שלא יחול איסור בכל מקרה (גם למ"ד מין במינו אינו בטל). ואם רואים את החלב שנבלע בבשר כחלב שנאסר, הרי שגם בימינו צריך להתחשב בחלב האסור שנפלט מן הבשר כאשר משערים את האיסור. למשל- ניתן לשער אולי שבכזית בשר נבלע כזית חלב, וממילא לדרוש 120 זיתים של חלב כשר בקדרה כדי שיהיה ביטול בשישים. אם ניקח זאת צעד אחד קדימה, הרי שכל דין ביטול בבשר בחלב אינו אפשרי (כאשר הקדרה לא רותחת), שהרי כל הזמן נכנס חלב לתוך הבשר ונאסר בתוכו ואחר כך יוצא החוצה, כך שתוך כמה זמן מסתבר שכל החלב שבקדרה כבר נכנס פעם לתוך חתיכת הבשר ונאסר בתוכה.
תשובה: וברכת ד' מכיוון שיש פי שישים חלב מהבשר, א"כ אין כאן דבר שעומד בפני עצמו שאותו אפשר להגדיר כחתיכה נעשית נבלה אלא הבשר בטל בששים של החלב, שהכל תערובת אחת, ולכן אין מושג של כניסה ויציאה, אלא הבשר כבר איננו מוגדר כבשר איסור אלא התבטל. בכך מיושבות שתי השאלות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דיני טבעת נישואין: מה ההלכות הנוגעות לקניית טבעת נישואין? האם הטבעת צריכה להיות דווקא מזהב? האם הטבעת צריכה להיות חלקה (בלי עיטורים)או לא? ו
תשובה: 1. כיוון שהחתן מבצע קנין באשתו בעזרת הטבעת יש להקפיד שהטבעת תהיה שייכת לו. זאת אומרת, שאם הטבעת לא נקנתה בכספי החתן, עליו להגביה אותו כדי לקנותו. 2. אין חובה שהטבעת תהיה דווקא מזהב, אך יש להקפיד שהיא לא תהא מצופה בחומר אחר ממה שהיא כדי שיהיה ברור לכלה באיזו טבעת היא מתקדשת ולא יהיה "קדושי טעות". 3. עדיף לקדש בטבעת חלקה ללא חריטות משמעותיות  אין בעיה עם חריטות שאינן נראות משמעותיות מבחינת שווי הטבעת, אך יש שנהגו לקדש בטבעות עם חריטות. מקור הדבר הוא המנהג שמופיע בשו"ע אבה"ע סימן לא שלא לקדש בטבעת עם אבן יקרה  יהלום  שמא תחשוב האשה שזה שווה הרבה יותר ממה שהוא באמת שווה. חריטה שמשנה את שווי הטבעת בצורה משמעותית דומה לאבן יקרה, אך אחר שנהגו לומר לכלה בחופה שהיא מתקדשת בשוה פרוטה שבטבעת כדי למנוע קדושי טעות י"ל שלא נרחיב את המנהג, וכיוון שיש שנהגו לקדש בו אי"צ למחות בדבר. 4. אין חובה שהאשה תשים על אצבעה בקביעות את טבעת הקדושין, אפשר לקדשה בטבעת אחת ולקנות לה אחרת איתה היא תסתובב בדרך כלל. הרב מרדכי גרוס טבעת נישואין ללא חורים.
שאלה: הפצות ימי שישי: לכבוד הרב, אני לומד בישיבת הגבוהה הסדר "ברכת התורה" שבי שומרון בשיעור ב וימי שישי אני נוהג לנסוע לכפר סבא להניח ליהודים תפילין. האם מבחינה הלכתית מותר לעשות הפצות עא"פ שאפשר לפגום בעיניים?
תשובה: קודם כל, למה אתה לא שואל האם מותר לעשות את זה על חשבון לימוד התורה? אני חושב שאם ההפצות גורמות לדברים לא טובים כמו שאתה מתאר, אתה לא מחוייב בזה ועדיף שתשב ללמוד.
שאלה: שבת! דחוף!: אני התחלתי לשמור שבת ברוך השם. אך לצערי הרב הוריי לא שומרים שבת. הם מכינים לי סעודה בשבת ואנחנו עושים קידוש ברוך השם. אך לצערי אמא שלי שמה את האוכל לפני שאני הולך לבית כנסת והוא מתבשל בשבת! ואם היא מכבה ומדליקה את התנור בזמן שבת. ונוגעת בטמפ ואני לא רוצה לעשות חילוקים בבית ואני רוצה שיהיה בית כי הם אומרים לי שלא להכביד עליהם וכל זה! מה עושים במצב כזה מה עליי לעשות? על עזרתכם
תשובה: ב"ה לך יקירי קיבלתי את מכתבך ומאוד הבנתי אותך. הרצון שלך לשמור על בית הוא מאוד מאוד חשוב, שהרי התורה עצמה מדגישה לנו במקומות רבים את החשיבות הגדולה של בית ושל בין אחד לשני, ובוודאי שה הוא ערך חשוב מאוד מאוד. יחד עם זה התקדמת המון, ואתה לא נמצא במקום שהם נמצאים, אתה שומר מה שהם לא שומרים, ואתה בתהליך חשוב מאוד של חיזוק הקשר עם אבינו שבשמים, תהליך נפלא שיזכה אותך וגם את ההורים שלך בהמון ברכה ושפע. יודע אתה שלפי ההלכה אסור לאדם לאכול אוכל שהתבשל בשבת, בפרט אם הוא התבשל על ידי יהודי, ואם יהודי בישל בשביל יהודי אחר, בלי היתר, לא רק שבשבת אסור לאכול את האוכל, אלא האוכל נאסור לעולם ואין לו תקנה. לכן, אין אפשרות להתיר את השימוש באוכל הזה שאמא שלך מבשלת בשבת, וצריך למצוא מוצא. ככלל חשוב מאוד שלא להיכנס למריבות ולשמור על כך שלא יהיו יותר מידי דרישות מהאחרים. ולכן חשוב מאוד לחלק בין דרישות שהאדם דורש מעצמו לבין הדרישות שהוא דורש מאחרים. ודאי שיותר קל לדרוש מאחרים, אך יותר נכון שהאדם ימעט מהדרישה מהאחרים וישתדל לדרוש כמה שיותר רק מעצמו, גם אם הדבר לא יהיה לו קל. לפי האמת, ודאי שהרבה יותר נעים לאכול אוכל מושקע, אוכל מבושל וחם, אך אין בכך חיוב בשבת. אפשר לשמור את השבת על ידי אכילת חלה שנרכשה במכולת במחיר זול יחסית ואפילו למרוח עליה ממרח כזה או אחר. כמובן שבאופן זה יותר קשה לחוש את קדושת השבת, את השמחה המיוחדת של סעודות שבת, אבל על כך חשוב מאוד להתגבר. לכן, לדעתי חשוב שתדבר עם ההורים על כך, שלפי ההלכה אסור לך לאכול אוכל שהתבשל בשבת, או שחיממו אותו בשבת (תוכל להזכיר בקיצור שיש דרך לחמם אותו בשבת על פי כללים מסויימים של ההלכה שאם ירצו תשמח להסביר להם) ולכן למרות שאתה מאוד מעריך את הרצון שלהם שיהיה לך יותר טוב וטעים, אתה בוחר לאכול חלה עם משהו, ובשמחה תאכלו יחד כל אחד את הדברים שיש לו לאכול. תציג להם את הדבר כאין בעיה, כדבר שאתה בשמחה עושה כי זה מה שאתה רוצה, ושדרך אחרת לא טובה לך, ושאתה אוהב אותם ומאוד מעריך אותם על המוכנות שלהם בשבילך בכל כך הרבה דברים, ולכן שימשיכו בדרכם, ואתה תמצא לעצמך את הפתרון שיהיה טוב לך. מצב זה באופן טבעי יגרום להם להתנגדות, אך תהיה עקבי, בנחת ובשמחה תשדר שזה מה שטוב לך, ושזה מה שאתה רוצה, ושזה ממש לא מפריע לך. הם לא ינוחו מכך, ובעזרת ה' רוב הסיכויים שבמשך הזמן הם ישתנו ויעשו את זה בשבילך, בדרך המותרת. הכלל החשוב ביותר הוא לעשות בנחת ובשמחה ולשדר שדר חיובי באופטימיות ובשמחה, ובעזרת ה' הכל יעבור. וה' יראה את המסירות שלך ויעזור. בברכת הצלחה רבה הרב יצחק גרינבלט Zahig1 gmail.com
שאלה: לשים סכך על ברזל: ב"ה לרב ברשותך מ"ס שאלות א.האם מותר לסכך לגעת במסגרת המתכת של הסוכה? ב.האם מותר לקשור את הסכך לסוכה עם חבל העשוי מצמח? ג.האם אפשר להכניס יום טוב מוקדם כמו שבת-מפלג מנחה? גם להדליק נרות? וגם ראש השנה? ד.ברמב"ם מקואות ט-א כתוב מי גבאים-מים שאובין לעומת זאת הרב ברטנורא כותב מקואות א-א מי גבאים -מים שאינן שאובין. אם הבנתי נכון יש פה סתירה - האם מדובר בשאובין או לא?
תשובה: 1. לכתחילה אין להעמיד את הסכך על הברזלים. בדיעבד, כלומר כשאין שום אפשרות אחרת או כשכבר נבנתה כך הסוכה הסוכה כשרה.  פתרון פשוט הוא להניח מוטות עץ הכשרים לסכך לאורך הסוכה על הברזלים ואת הסכך להניח לרוחב הסוכה כך שהסכך ישען על המוטות ולא על הברזלים (ולולא המוטות לא היה הסכך עומד על הברזלים) ואז הסוכה כשרה לכתחילה כיון שהברזלים נחשבים כ'מעמיד דמעמיד'  אולם אם הסכך מונח על הסוכה בצורה טובה גם ללא הברזלים מותר לסכך לגעת בהם כיון שלא נחשב שהברזלים מעמידים את הסכך.  שו"ע תרכט ז-ח ומ"ב כו  2. כיון שמסתבר שטוו ושזרו את חוטי החבל, החבל נחשב ככלי המקבל טומאה ופסול לסכך (שער הציון שם כ) ולכן דינו כנ"ל שלכתחילה אין לקשור הסוכה על ידו ובדיעבד הסוכה כשרה. אולם אם הסכך עומד ברוח מצויה גם ללא הקשירה מותר לקושרו אף ע"י חבל זה. אם מדובר בחוטים מהצומח שאינם שזורים וטווים מותר לקשור את הסכך בהם. 3. דיני קבלת יו"ט או ראש השנה הם כדיני שבת. יו"ט שני של ראש השנה לא מכניסים מוקדם ואין לעשות כל הכנות מהיום הראשון ליום השני כולל שטיפת כלים, עריכת השולחן וכד' ולכן גם הכנת הנרות והדלקתם צריכים להעשות רק לאחר צאת הכוכבים של ליל היום השני. 4. אכן יש מחלוקת בהסבר המשנה לדעת רבנו עובדיה מברטנורא מדובר במים מכונסים בקרקע ממי גשמים שאין בהם 40 סאה ומקבלים טומאה רק כשנתלשו מחיבורם לקרקע ברצון. לדעת הרמב"ם מדובר בין במים שאובין ובין במים שאינן שאובין שאין בהם 40 סאה והם נטמאים ברצון המטמא אפילו כשמחוברים לקרקע. עיין במפרשי המשנה.
שאלה: תפילין ר"ת לבחור ישיבה: אני אשכנזי ולומד בישיבה שבה יש גמ"ח תפילין ר"ת, האם נכון להניח אותם (לאחר התפילה), הרי כתוב בשולחן ערוך שיניח רק "אדם המקובל ומפורסם בחסידות"?
תשובה: אכן עשה כפי שכתוב בשולחן ערוך.
שאלה: סדר מסירת המזוזות לצורך בדיקה: בביתי יש מזוזה אחת בכניסה, 2 במרפסות ליציאה מהבית ועוד 3 מזוזות בחדרים. אני רוצה לקחת את המזוזות לבדיקה, ברבנות של עירי אמרו שזה יכול לקחת עד שבעה ימים. מאחר ואני לא רוצה לישון ללא מזוזות כלל, מה עליי לעשות? האם לתת בפעם הראשונה את המזוזה בכניסה ואת שתי המזוזות של המרפסות, והאם מותר יהיה לי ללון בבית רק עם שלושת המזוזות שבחדרים? וכשיחזירו לי את המזוזות הראשונות אקח לבדיקה את שלושת האחרות של החדרים, אך שוב האם יהיה מותר לי ללון ללא המזוזות בחדרים אלא רק בכניסה ובמרפסות?
תשובה: בדרך כלל יש במקום כזה גמ"ח מזוזות. תברר ברבנות היכן יש גמ"ח ותוכל לשים מזוזות בינתיים.
שאלה: שימוש בפרוטקציה כדי להיכנס למשרה: בוגר תואר אקדמי, המנסה זמן רב לחפש עבודה בדרכים הרגילות (כשליחת קו"ח, הזמנה לראיונות מועטים וכו ), אך טוענים כלפיו שאין לו מספיק נסיון. האם זה ר לנסות להפעיל קשרים (פרוטקציה) כי אולי זה לא הוגן כלפי אותם בוגרים שלהם אין קרוב חבר העובד כמנהל באותו המקום? כמו כן, האם זה בגדר ההשתדלות הלגיטימית שאדם נדרש לעשות, או שזה להישען ולהיות תלוי באנשים, במקום לסמוך בקב"ה שימציא לנו את העבודה המתאימה לנו?
תשובה: להפעיל קשרים זה בגדר השתדלות ליגטימית, אם הממליצים עליך אומרים רק את האמת.
שאלה: מעשר כספים או לשמח חתן וכלה: לכבוד הרב נתקלתי בדילמה די קשה. קיבלתי משכורת ואני מאוד רוצה להפריש ממנה מעשר כספים אבל אם אני אפריש ממנה אחרי הוצאות חודשיות ואחרי המעשר אני לא אוכל ללכת לשמח חתן וכלה כי לא נעים לי לבוא בידיים ריקות. מה יותר חשוב, לשמח חתן וכלה או מעשר כספים? מראש
תשובה: אם אתה בקושי גומר את החודש, אל תפריש מעשר כספים. אם יש לך הוצאות וקשה לך להפריש, אתה לא צריך להפריש.
שאלה: לשנות את מצב הפלטה בראש השנה: האם מותר השנה, שר"ה ליד שבת, להכניס את התקע לשקע לפני שבת לשעון השקע שעדיין הפלטה עוד לא נדלקה או שעדיף להזז את המתג של השעון שקע ממצב שלא עובד למצב שעון שבת?
תשובה: א. התקע הוא מוקצה. ב. גם אם נניח שזהו גרמא אולם גרמא מותר רק לצורך גדול. אומנם יש כאן צורך מסויים אך אפשר לחבר את הפלטה מערב יו"ט לשעות קצובות ולקראת שבת להאריך את זמן ההדלקה.
שאלה: משקפי שמש שלקחתי מהטרמפ: נסעתי בטרמפ ולקחתי בטעות משקפי שמש. נראה לי הם משקפיים של ילדים. לא הספקתי להחזיר לטרמפ כי הוא נסע וכן לא הספקתי לקחת לו את המספר. מה לעשות עם המשקפיים?
תשובה: אתה יכול להשתמש בהם. אם אתה רוצה, אתה יכול לרשום לעצמך כמה הם שוות ואם תמצא פעם את המאבד תשלם לו את השווי.
שאלה: מחילה: עוד מעט יום כיפור ואני במשך שנים דילגתי את הקטע של "הריני מוחל לכל אדם" הן בק"ש של מיטה והן בתפילה זכה. אולי תעזרו לי בבקשה. איך אוכל להגיד את המשפט בלב שלם ללא להיות דובר שקרים ביום הדין חלילה. איך אכן אוכל לסלוח לאנשים שעשו מה שעשו והרסו לי את החיים הגשמיים והרוחניים כאחד? איך אוכל להגיע ליום כיפור ללא שתהא בליבי שום קפידה על שום אדם מישראל חלילה? חוץ מהנושא שמבחינה הילכתית הם חייבים לי סכומים עצומים של נזק צער ריפוי שבת ובושת. אין לי את מי לתבוע. לא ידוע לי שמותיהם ואין לי שני עדים כשרים קבילים בבית דין אך כלפי שמיא גליא. כמה שאני מנסה לדונם לכף זכות שבוודאי הם עצמם עברו הרבה וכנראה הם היו בגדר שוטים בזמן המעשה עדיין אני שואל א"ע למה דווקא אותי הם תפסו? זה בגלל התמימות הילדותית שהיתה בי? יחד עם זאת אינני רוצה להשמע כמטיח דברים כלפי מעלה חלילה. גזירה היא ממרום לצורך תיקוני אז למה אני עדיין זועם עלהם? אפה האמונה שלי שכל מאי דעביד רחמנא לטב עביד? אני לגמרי מבולבל
תשובה: אתה יכול לומר הריני מוחל בלב שלם לכל אדם. ולאנשים שפגעו בי אני אשתדל למחוק את הקפדתי עליהם. בוידוי תאמר את האמת שאתה נמצא בה. גם להגיד שאתה תשתדל בעתיד להתגבר על ההקפדה זה וידוי.
שאלה: ארבעת שלבי התשובה: ברצוני לדעת להלהכה מהם ארבעת שלבי התשובה כסדרן הנכון.האם הם כסדר של :1.וידוי,2.חרטה,3.עזיבת החטא 4. קבלה לעתיד.או שהרב יתקן אותי ויכתוב לי את השלבים כמו שהם הלכתית.
תשובה: 1. עזיבת החטא. 2. קבלה לעתיד. 3. חרטה. 4. וידוי. (רמב"ם הל' תשובה פרק ב הלכה ב)
שאלה: הדרכה ושאלה: לכבוד הרה"ג הרב מלמד 1) אני חושב שאני רוצה להיות אברך. אני כעת בכיתה יב. כדאי לסיים את השנה (יותר מ8 חודשים) ולעבור לישיבה או לעבור מעכשיו? 2)נאמר על הגר"א (אם איני טועה) שעל אף גדלותו לא היה נחשב אף לת"ח- בדור של תנאים. למרות זאת ידועה אמרתו של הרב שפירא לגבי הרב צבי יהודה, שאם היה חי בדור של נביאים היה נביא. איך זה ייתכן?
תשובה: 1. עליך לשאול את הרב שמכיר אותך הוא יוכל לענות על שאלתך יותר טוב. 2. יש להניח שהרב שפירא התכוון שלפי גדלותו של מו"ר הרב צבי יהודה בדור שלנו ביחס זה אילו היה בדור של נביאים היה נביא.
שאלה: שינוי שם בעקבות חלום: לרב שאלתי בקשר לשינוי שם. איך משנים שם, והאם מומלץ לשנות את שמו של בני בעקבות חלום שבו נאמר לי ששמו הוא "יגאל"?
תשובה: דברי חלומות לא מחייבים. ואם השם כעת לא ראוי צריך לברר למה, יתכן והוא שם טוב ואין צורך להחליף.
שאלה: לאכול כלאיים: כתוב בפרשת כי תצא שאסור לערבב בין כלאים (פירות) ואסור ללבוש שעטנז (לערבב בין צמר ופשתים). האם אני לא שותף לעברה כשאני אוכל כלאים למרות שזה אסור מדאורייתא? ואם התירו לפי ההלכה - מה הסיבה להתר? ואיך יכול להיות ששעטנז אסור וכלאים מותר למרות ששניהם מצווה מדאוריתא?
תשובה: וברכת ד' הגמ' דורשת זאת מפסוקי התורה, שהאיסור בכלאים הוא הזריעה עצמה "שדך לא תזרע כלאים" אבל לא נאמר שאסור לאכול כלאי זרעים, מלבד כלאי הכרם שבהם התורה ריבתה "פן תוקדש - פן תוקד אש". ובשעטנז התורה אמרה שהבגד לא יעלה עליך משמע שזה איסורי לבישה. כל הדברים הללו נלמדים מהתורה, ואין אנו יודעים טעמי המצוות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילת סליחות לספרדי כמו האשכנזים: האם מותר לספרדי להתפלל בזמן שהאשכנזים מתחילים ולא כל חודש אלול?
תשובה: ספרדים נוהגים כל חודש אלול. ואם קשה כל החודש, ראוי להשתדל פעמיים בשבוע ולכל הפחות פעם אחת בשבוע.
שאלה: יום הכיפורים: אני בהריון ראשון אחרי טיפולים, ביום הכיפורים כנראה לא אוכל ללכת לבית הכנסת ואצטרך להישאר בביתי. אני אשכנזייה ורציתי לשאול האם כשאני מתפללת את תפילות החג בבית עלי לומר את הפיוטים שנמצאים בחזרת הש"ץ ושאותם אומרים כל המתפללים בבית הכנסת? ושנה טובה ומבורכת.
תשובה: התפילה העיקרית היא העמידה יש חיוב לאישה גם לקרוא שמע וראוי להוסיף גם את ברכות ק"ש הפיוטים אינם חובה אך הם מוסיפים הרבה להתרוממות הרוח ולכוונת הלב
שאלה: ירושת אמנו שנישאה שוב: אמא שלנו נישאה בשנית והביאה איתה לנישואין דירה שנרשמה על שמה. היא נפטרה. לפי החוק, כמדומני, בעלה יורש חצי מהנכסים, וחצי מתחלק בין הבנים. דין תורה כנראה שונה. האם אכן אין לנו דרך עפ"י ההלכה לקבל חלק מהדירה, לאחר 120 של בעלה? אשמח לעצתכם.
תשובה: לפי ההלכה הבעל יורש את אשתו לאחר פטירתה אא"כ בני הזוג חתמו על הסכם לפני הנישואין (כמובן ההסכם צריך להעשות עפ"י ההלכה). במקרה זה כיון שהחוק אומר שלבני האישה מגיע חצי מרכושה, אפשר להתיחס לזה כאל תנאי שהתנו בני הזוג ביניהם לפני הנישואין, ואתם זכאים לקבל את החצי שמעניק לכם החוק. הרב מיכאל יומטוביאן
שאלה: מזוזה במעבר בין חדרים ללא דלת: שני חדרים שיש ביניהם פתח ללא דלת, ושני החדרים בעלי אותם תנאים בדיוק (השימוש דומה לגמרי, לשניהם פתח לרה"ר, אין חלוקה לגברים נשים וכו ) איך קובעים באיזה צד של הפתח לקבוע מזוזה? האם יש צורך במזוזה בשני הצדדים?
תשובה: בהלכות מזוזה ישנם הרבה פרטים התלויים במציאות ובלי להכיר אותה קשה לתת הנחיות ברורות. עקרונית חדר לפנים מחדר קובעים את המזוזה בימין הנכנס לחדר הפנימי כיון שא"א להגיע לחדר הפנימי ללא לעבור דרך החדר החיצוני. בחדרים הפתוחים לרשות הרבים קובעים את המזוזה כפי הנכנס מרשות הרבים ואפילו זו לא הכניסה הראשית לבית. וכן אם יש חדר לפנים מחדר ולחדר החיצוני יש כניסה מרה"ר יש לקבוע את המזוזה גם בחדר הפנימי יותר מימין לנכנס מהחדר החיצוני (הקרוב לרה"ר) לחדר הפנימי. במרפסת אנו פוסקים כפי הוראת מרן הרב קוק זצ"ל עי' דעת כהן קעט ב (וכפי שמורה הרב זלמן מלמד שליט"א) לקבוע את המזוזה מימין לנכנס מהמרפסת לבית אפילו שא"א להגיע למרפסת בלא לעבור דרך הבית כיון שהחיוב במרפסת במזוזה הוא קטן מהחיוב בבית נחשבת המרפסת ככניסה לבית. להלכה לא קובעים מזוזות בשני המשקופים גם במקומות המסופקים.
שאלה: לימוד בספר שהורד מהאינטרנט: לכבוד הרב שליט"א, ראיתי תשובה בנושא "הורדת ספר שקניתי מהאינטרנט" וניתן להסיק לכאורה שבאופן כללי מותר להוריד מהאינטרנט ספר שיש עליו זכויות יוצרים, אלא שבגלל שהמו"ל של ש"ס ארטסקרול שוטנשטיין הודיעו שהם מקפידים, ושההורדה גורמת להם נזקים, על כן במקרה זה אסורה ההורדה. ההבנתי נכון? כי שאלתי היא כללית יותר ולא קשורה בדווקא להוצאת ספרים זו או אחרת. קרי, האם מותר להוריד חומרים שיש עליהם זכות יוצרים ולהשתמש בהם לכתחילה ללא רשות הבעלים? וכשאין רשות מהבעלים, האם הלימוד בכל ספר שהוא שבא לידי באופן זה נחשב כמצוה הבאה בעבירה?
תשובה: ספר שיש עליו זכות יוצרים אסור להורידו מהאינטרנט ללא רשות בעלי הזכויות. ולגבי ש"ס שוטנשטיין שהעלה מאן דהו לאינטרנט ללא רשות, כבר פסקו הרבנים הגדולים הרב אלישיב והרב שטיינמן והרב קרליץ והרב פיינשטיין שזה מעשה גזל. והמשתמש בזה ללימוד הרי זו מצוה הבאה בעבירה. התשובה שהתפרסמה ענתה למי שקנה כבר בעצמו את הספר האם מותר לו להוריד מהאתר מאחר והוא כבר שילם על הספר. ודעתו של הרב המשיב היתה שאין בזה איסור. אך לדעתי מאחר שהועלה הספר לאתר ללא רשות יש איסור לקחת משם גם למי שקנה בעצמו את הספר.
שאלה: אמירת קדיש על סב ודוד: לכבוד הרב, אבי שנפטר לפני כשנה נהג לומר קדיש על אביו ואחיו. האם עכשיו, לאחר פטירתו של אבי, עלי לומר קדיש על סבי ודודי?
תשובה: אתה צריך לומר קדיש רק על אביך.
שאלה: הכשרת מכשיר בלינצ ס: כיצד ניתן להכשיר מכשיר להכנת בלינצ ס שנעשה בו שימוש במתכון חלבי ולהפכו לפרווה?
תשובה: בכדי להפוך את המכשיר מחלבי לפרווה באופן שיהיה אפשר לאכול את הבלינצ'ס הפרווה גם בארוחה בשרית, יש לכתחילה להביא אותו למצב של ליבון קל. יש לנקות אותו (לאחר 24 שעות ללא שימוש) ולהביא אותו לחום שאם יניחו גזיר עץ הוא יתפחם. הרב חיים כץ
שאלה: תוספי מזון בשבת והכשרת סיר טפלון: בע"ה תוספי מזון בשבת (כדורי סידן, מינרלים, ויטמין די וכו ) למי שמשתמש בהם כל השבוע, לפי המלצת רופא או נטורופת, אך אינו מוגדר "חולה" - האם מותר? כנ"ל טיפות עיניים ליובש וכן לאדמומית? גם שאלה בכשרות: סיר טפלון פרווה, שחממו בו פשטידת גבינה משך 1 דקה, עד שנזכרו. האם ניקוי הסיר והרתחת מים בתוכו מכשירים אותו להיות פרווה?
תשובה: וברכת ד' א. תוספי מזון אפשר לקחת. ב. טיפות לאדמומית, זו כבר רפואה למחלה מסוימת ואין לקחת מגזרת שחיקת סממים. ג. השאלה לאיזה חום הגיעה המחבת, אם היד סולדת יש איסור ואם לא אפשר לנקות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שם ה  בדיבור יום יומי: בקרב עדות המזרח, תימנים יש ההוגים "אלוקים" כ"אלוהים". האם יש לכך יסוד? האם יש הבדל בין כתיבה לדיבור בענין? מדוע מותר לומר נתנאל, הודיה וכו בלי ק? ב
תשובה: ישנו איסור להזכיר שם ד' לבטלה, ולכן יש ששינו לשם אלוקים. אבל אם משתמשים בשם בזהירות ידיים נקיות ובקשר עם ענייני אמונה וקדושה אפשר לומר, וכנראה שזהו הטעם של המקילים. אמנם שם אדם שיש בתוכו אותיות משם ד' איננו מקודש ואין שום חשש לומר ישראל או ישעיה וכדו'.
שאלה: נתינת מעשר מכספי ביטוח: לכבודו, האם עליי להפריש מעשר מכספים שהגיעו לי מהביטוח לאחר שנגנב לי הרכב והוחזר לי שוויו לפי הערת השמאי של הביטוח? (אני מניח כי סכום זה שהוחזר לי גבוהה מהערך שהייתי מקבל לו הייתי נדרש למכור אותו במהלך העסקים הרגיל)
תשובה: לא צריך לשלם מעשר מהחזר של גניבת רכב.
שאלה: צ'יפס שטוגן בסיר פרווה: הרב, טיגנתי צ יפס בשמן עמוק בסיר פרווה במרית חלבית (מפלסטיק) שאינה בת יומה, מה דין הסיר הפרווה, וכמו כן, האם מותר לאכול את הציפס עם מאכל בשרי?
תשובה: הסיר נשאר פרווה. את הצ'יפס ניתן לאכול עם מאכל בשרי.